|  |  |  |
| --- | --- | --- |
| **ΚΛΕΦΤΙΚΟ**  Του Βασίλη  *Τα κλέφτικα τραγούδια έχουν ως θέμα τη ζωή και τα κατορθώματα των*[*κλεφτών*](http://www.fhw.gr/chronos/11/el/gr/violence/insecurity/thieves.html)*. O Βασίλης, ο κεντρικός ήρωας του τραγουδιού, επιλέγει, όπως έκαναν πολλοί νέοι άντρες στα χρόνια της τουρκοκρατίας, να φύγει από τη σκλαβιά και να ζήσει την ελεύθερη ζωή των κλεφτών. Τόσο η εθνική όσο και η κοινωνική του περηφάνια τον ωθούν να εγκαταλείψει τα υλικά αγαθά μιας υπόδουλης ζωής και να γίνει αντάρτης, ελεύθερος μέσα στη φύση των απόκρημνων βουνών.*   |  | | --- | | Θεόδωρος Βρυζάκης, Πολεμική σκηνή (λεπτομέρεια) | | Θεόδωρος Βρυζάκης, *Πολεμική σκηνή*(λεπτομέρεια) |   *«Β*ασίλη, κάτσε φρόνιμα, να γένεις νοικοκύρης, για ν' αποχτήσεις πρόβατα, ζευγάρια κι αγελάδες, χωριά κι αμπελοχώραφα, [κοπέλια](http://ebooks.edu.gr/ebooks/v/html/8547/2246/Keimena-Neoellinikis-Logotechnias_B-Gymnasiou_html-empl/indexE_2.html)\* να δουλεύουν. - Μάνα μου εγώ δεν κάθομαι να γίνω νοικοκύρης, να κάμω αμπελοχώραφα, κοπέλια να δουλεύουν, και να 'μαι σκλάβος των Τουρκών, κοπέλι στους [γερόντους](http://ebooks.edu.gr/ebooks/v/html/8547/2246/Keimena-Neoellinikis-Logotechnias_B-Gymnasiou_html-empl/indexE_2.html" \o "στους γερόντους:| στους προεστούς).\* Φέρε μου τ' αλαφρό σπαθί και το βαρύ τουφέκι, να πεταχτώ σαν το πουλί ψηλά στα κορφοβούνια, να πάρω δίπλα τα βουνά, να περπατήσω [λόγγους](http://ebooks.edu.gr/ebooks/v/html/8547/2246/Keimena-Neoellinikis-Logotechnias_B-Gymnasiou_html-empl/indexE_2.html),\* να βρω [λημέρια](http://ebooks.edu.gr/ebooks/v/html/8547/2246/Keimena-Neoellinikis-Logotechnias_B-Gymnasiou_html-empl/indexE_2.html)\* των κλεφτών, [γιατάκια](http://ebooks.edu.gr/ebooks/v/html/8547/2246/Keimena-Neoellinikis-Logotechnias_B-Gymnasiou_html-empl/indexE_2.html" \o "λημέρια, γιατάκια:| κρυψώνες των κλεφτών στα βουνά)\* καπετάνων• και να [σουρίξω](http://ebooks.edu.gr/ebooks/v/html/8547/2246/Keimena-Neoellinikis-Logotechnias_B-Gymnasiou_html-empl/indexE_2.html" \o "να σουρίξω:| να σφυρίξω)\* κλέφτικα, να σμίξω τους συντρόφους, που πολεμούν με την Τουρκιά και με τους Αρβανίτες».  [Πουρνό](http://ebooks.edu.gr/ebooks/v/html/8547/2246/Keimena-Neoellinikis-Logotechnias_B-Gymnasiou_html-empl/indexE_2.html)\* φιλεί τη μάνα του, πουρνό ξεπροβοδιέται. «Γεια σας βουνά με τους γκρεμνούς, λαγκάδια με τις πάχνες! - Καλώς το τ' άξιο το παιδί και τ' άξιο παλικάρι».  Ν.Γ. Πολίτη, *Δημοτικά τραγούδια*, Γράμματα  img  \* **κοπέλια**: παιδιά \* **στους γερόντου**ς: στους προεστούς \* **λόγγοι**: δασωμένες εκτάσεις \* **λημέρια**, **γιατάκια**: κρυψώνες των κλεφτών στα βουνά \* **να σουρίξω**: να σφυρίξω \* **πουρνό**: πρωί |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | ΕΡΓΑΣΙΕΣ | | | 1 | Σχολιάστε τον πρώτο στίχο του τραγουδιού. Ποιο είναι το περιεχόμενο της λέξης «φρόνιμα»; | |  | | 2 | O Βασίλης έχει τη δυνατότητα να επιλέξει ανάμεσα σε δυο μορφές ζωής. Ποιες είναι αυτές; Ποιαν επιλέγει και γιατί; Πώς αξιολογείτε αυτή την επιλογή; | |  | | 3 | Ένα χαρακτηριστικό του δεκαπεντασύλλαβου στίχου των δημοτικών τραγουδιών είναι ότι το νόημα του πρώτου ημιστίχιου πολύ συχνά συνεχίζεται και ολοκληρώνεται στο δεύτερο ημιστίχιο. Ισχύει αυτή η παρατήρηση στο τραγούδι μας; | |  | |  |  | | ΔΙΑΘΕΜΑΤΙΚΕΣ ΔΡΑΣΤΗΡΙΟΤΗΤΕΣ | | | ♦ | Ακούστε ηρωικά δημοτικά τραγούδια (ακριτικά, κλέφτικα, αντάρτικα), σε παλιές και νέες μουσικές εκτελέσεις. Πώς αποδίδονται τα επικά γνωρίσματα του Διγενή και τα ηρωικά κατορθώματα των κλεφτών; Ποια μουσική συνοδεύει τα άσματα (αν βρείτε μελοποιημένα); Ζητήστε τη Βοήθεια του καθηγητή της Μουσικής.  [Ακριτικά τραγούδια της Συλλογής Νικολάου Πολίτη (παράλληλα κείμενα) [πηγή: Μυριόβιβλος]](http://www.myriobiblos.gr/afieromata/dimotiko/txt_akritika_next.html#1)  [Ακριτικά τραγούδια (ηχητικά αρχεία) [πηγή: Ελληνική Μουσική Βιβλιοθήκη www.musicale.gr]](http://www.musicale.gr/paradosiaka/laografia/akritika.html)  [Από την Άλωση στον Ξεσηκωμό [πηγή: Ψηφιακό Αρχείο της ΕΡΤ]](http://www.hprt-archives.gr/V3/public/pop-view.aspx?tid=34887&tsz=0&act=mMainView) | |  | |